Mimmit koodaa

Mimmit koodaa on Ohjelmisto- ja e-business ry:n valtakunnallinen IT-alan ohjelma, joka järjestää IT-alan koulutusta ja auttaa työnhakijoita työllistymään teknologia-aloille. Ohjelman antaa kaikille tasa-arvoisen mahdollisuuden opiskella ja menestyä teknologia-alalla sukupuolesta riippumatta. Mimmit koodaa-ohjelma on työllistänyt onnistuneesti satoja naisia IT-alan työpaikkoihin ja lisännyt alan yritysten ja työntekijöiden kohtaamista. 

Mimmit koodaa-ohjelma edistää IT-alaa ja laadukkaan softan syntymistä. Se järjestää yhteistyössä toimialan yritysten kanssa maksuttomia koulutuksia, workshoppeja, podcasteja, blogeja, webinaareja ja tapahtumia naisille, joilla ei ole aikaisempaa koodaus- tai teknologia-alan kokemusta. 

Ohjelman laajaan valtakunnalliseen verkostoon kuuluu yli 100 yhteistyökumppania oppilaitoksista yrityksiin. Ohjelma tavoittaa vuosittain noin 10 000 ohjelmistokehityksestä ja softasta kiinnostunutta naista. Mimmit koodaa RekryKoulutus-rekrytointiprojekti IT-alalle on järjestettiin yhteistyössä rekrytointi- ja koulutusyritys Sarasen kanssa.  Ohjelman järjestämissä Ultrahack Hackathon-tapahtumissa naiset saavat kokeilla IT-taitojaan kehittelemällä ratkaisuja erilaisiin teknologisiin haasteisiin. Vuoden 2021 Ultrahack Hackatonissa etsittiin kestävämmän elämäntavan ratkaisuja yhdessä Sitran kanssa, ja etsittiin digitalisaation haasteita työssä ja rekrytoinnissa yhteistyössä Helsingin kaupungin kanssa.

Mimmit koodaa-ohjelma on palkittu useaan otteeseen työstään tasa-arvon ja teknologia-alan monimuotoisuuden hyväksi. Mimmit koodaa -ohjelma palkittiin vuonna 2022 Diversify Blaze Inclusion Awards-palkinnolla. Ohjelma sai vuonna 2020 Teknologiateollisuuden 100 000 euron apurahan, voitti parhaan ohjelman palkinnon Mesoaja Gaalassa 2019 ja EU:n tasa-arvopalkinnon joulukuussa 2019. Mimmit koodaa-ohjelma jakaa myös itse omaa Mimmit koodaa-palkintoa alan naisvaikuttajille.

Historia 
Mimmit koodaa -ohjelma perustettiin vuonna 2018 yhdessä Ohjelmisto- ja e-Business ry:n toimitusjohtaja Rasmus Roihan kanssa, kun ohjelman vetäjä Milja Köpsi tunnisti Vlada Laukkasen huomion IT-alan sukupuolittuneisuudesta ja naisten haasteista alalla. Tämän myötä tunnistettiin suurempi yhteiskunnallinen ongelma, jonka pohjalta aloitettiin Mimmit koodaa-ohjelman suunnittelu ratkaisemaan toimialan osaajapulaa ja segregaatiota. 

Milja Köpsin johdolla Mimmit koodaa järjesti hands on-workshoppeja. Toimintaan heti alussa lähti mukaan kahdeksan yritystä; Futurice, IBM, Knowit, Microsoft, Codemate Oy, 2NS ja Wunder. Workshoppeihin osallistui satoja naisia ja ohjelmassa ymmärrettiin, että yhteiskunnallista tarvetta ohjelmalle on ennakoitua enemmän.

Ohjelman naisille tekemässä kyselyssä nousivat esiin jo tiedossa olleet ongelmat IT-alalla: naisten sisäistämät stereotypiat ja ennakkoluulot IT-alasta ja sen vaatimuksista; naisia ei ohjattu IT-alan pariin; naiset tunsivat olevansa IT-alalla ulkopuolisia; naisilta puuttui naisesikuvia IT-alalta.

Vaikuttavuus 
Mimmit koodaa tavoittaa tavoittaa yli 10 000 ohjelmistoalasta kiinnostunutta naista ja tekee aktiivisesti yhteistyötä lukuisten yritysten kanssa. Mimmit koodaa on osallistunut moniin vaikuttaviin tapahtumiin ympäri maailmaa vuosien ajan. Projektin vetäjä Milja Köpsi on useasti palkittu yhtenä Pohjoismaiden vaikuttavimpana IT-alan vaikuttajista.

Suomen ulkoministeriö on käyttänyt Mimmit koodaa-ohjelmaa positiivisen Suomi-mielikuvan eteenpäin viemisessä. Vuonna 2021 Suomen Kanadan suurlähetystö, Kanadan ulkoministeriö ja Ottawan yliopisto järjestivät webinaarin naisten taloudellisesta voimaantumisesta teknologian avulla pandemian jälkeisessä yhteiskunnassa. Webinaarin yksi puhujista oli Mimmit koodaa-ohjelman hankepäällikkö Milja Köpsi.

Mimmit koodaa-palkintoa on jaettu vuodesta 2021 IT-alan vaikuttavimmille naisille. Ensimmäinen Mimmit koodaa-palkinto myönnettiin Futuricen ohjelmistokehittäjä Eeva-Jonna Panulalle presidentti Tarja Halosen johdolla. Vuoden 2022 Mimmit koodaa-palkinto luovutettiin Mehiläisen it-kehittäjänä työskentelevälle Susanna Kyllöselle.

Pohjois-Karjala projekti 
Mimmit koodaa -ohjelma sai erillisen hankkeen Pohjois-Karjalaan vuosille 2021-2023. Hankkeen nimeksi muodostuikin paikkakuntansa vuoksi #MimmitKoodaa Pohjois-Karjala.

Hankkeessa tuetaan paikallisten naisten kouluttautumista teknologia-aloille ja lisätään naisten ammatillisia valmiuksia tulevaisuuden työtehtäviin. Hankkeessa tarjotaan maksutonta ja matalan kynnyksen tietoa ja valmennusta ohjelmistokehityksestä. Se myös muodostaa paikallisen IT-alan yhteisön alueelle. Hankkeeseen osallistuvan naisen tulee asua Pohjois-Karjalassa ja hän voi olla elämäntilanteeltaan missä tahansa vaiheessa.

Hanke toteutetaan osana Pohjois-Karjalan maakuntaohjelmaa (POKAT 2021) pääpainopisteenään koulutus ja osaaminen. Hanketta rahoittaa Euroopan sosiaalirahasto (ESR), ELY-keskus ja EU:n rakennerahasto Vipuvoimaa EU:lta.

Palkinnot ja tunnustukset 
Mimmit koodaa-ohjelma palkittiin vuoden 2022 Diversify Blaze Inclusion Awards-palkinnolla sarjassa The Catalyst tasa-arvon ja inkluusion hyväksi tehdystä työstä.

Mimmit koodaa-ohjelman vetäjä Milja Köpsi on palkittu Nordic Women in Tech ”Diversity Leader of the Year” 2020-palkinnon työstään tasa-arvon puolesta ICT-alalla. Vuonna 2021 Köpsi valittiin sekä vuoden Tivi-vaikuttajaksi että Vuoden Bisnesvaikuttajaksi.

Mimmit koodaa-ohjelma sai Vuoden ohjelma-palkinnon 2019 Mesoaja Gaalassa, jossa palkitaan messu- ja tapahtumaosaamisen merkittävimmät tekijät niiden vaikuttavuuden ja vahvuuden perusteella.

Vuonna 2019 Euroopan Talous- ja sosiaalikomitea palkitsi Mimmit koodaa-ohjelman EU:n tasa-arvopallkinnolla. Palkinnon luovutti EU-komissaari Jutta Urpilainen.

Lähteet ja viitteet 

Tietotekniikka